விக்னேஸ்வரன் வகித்த முதலமைச்சர் பதவிக்கு இருந்திருக்கக்கூடிய சிறிய அதிகாரத்தைவிடவும் அவருக்கு மக்கள் மத்தியில் இருந்த பேராதரவு மிகப் பெரும் சக்தியாக உருத்திரண்டது. ஆதாலற்தான் அவருக்கு எதிராக நம்பிக்கையில்லாத் தீர்மானத்தைக் கொண்டுவர தமிழ்த் தேசியக் கூட்டமைப்பின் தலைவர்கள் முதலில் முயன்ற போதிலும் பின்பு அதிலிருந்து பின்வாங்க நேர்ந்தது. இங்கு அவர் மாற்றுத் தலைமைக்கான முஷ்டியை உயர்த்தத் தொடங்கியதற்கான பெறுமானத்தை மக்கள் பலத்தின் வாயிலாக உணர்ந்து கொண்டார். இத்தகைய மக்கள் பலத்தை அவர் தேடிக் கொள்ளக்கூடியவாறு அவர் கொள்கை நிலைப்பாட்டை எடுத்தமைதான் அவரின் மிகப் பெரும் சாதனை என்று கூறலாம். எனவே விக்னேஸ்வரனின் ஐந்தாண்டு சாதனைப் பட்டியலில் விலைபோக முடியாத கொள்கைக்கான மேன்மையும், தமிழ் மக்களின் நெஞ்சுரமும் சேர்ந்து வளர்ந்திருப்பதைக் காணலாம். இது அபிவிருத்தி என்று சொல்லப்படுகின்ற தெருக்கள், பாலங்கள், கட்டடங்கள் என்பனவற்றையும்விட மேலானது.